cyanic-selkie/wikianc huggingface dataset:
ज़ुकाम
सामान्य ज़ुकाम को नैसोफेरिंजाइटिस, राइनोफेरिंजाइटिस, अत्यधिक नज़ला या ज़ुकाम के नाम से भी जाना जाता है। यह ऊपरी श्वसन तंत्र का आसानी से फैलने वाला संक्रामक रोग है जो अधिकांशतः नासिका को प्रभावित करता है। इसके लक्षणों में खांसी, गले की खराश, नाक से स्राव (राइनोरिया) और ज्वर आते हैं। लक्षण आमतौर पर सात से दस दिन के भीतर समाप्त हो जाते हैं। हालांकि कुछ लक्षण तीन सप्ताह तक भी रह सकते हैं। ऐसे दो सौ से अधिक वायरस होते हैं जो सामान्य ज़ुकाम का कारण बन सकते हैं। राइनोवायरस इसका सबसे आम कारण है।
संकेत एवं लक्षण
ज़ुकाम के सबसे आम लक्षणों में खांसी, नाक बहना, नासिकामार्ग में अवरोध और गले की खराश शामिल हैं। अन्य लक्षणों में मांसपेशियों का दर्द (माइएल्जिया), थकान का अनुभव, सर में दर्द और भूख का कम लगना सम्मिलित किया जा सकता है। ज़ुकाम से पीड़ित लगभग 40% लोगों में गले की खराश मौजूद होती है। लगभग 50% लोगों को खांसी/कफ़ होता है। लगभग आधे मामलों में मांसपेशियों में दर्द होता है। बुखार वयस्कों में एक असामान्य लक्षण है, लेकिन नवजात शिशुओं और छोटे बच्चों में यह आम है। ज़ुकाम के कारण होने वाली खांसी, फ़्लू (इन्फ्लुएंजा) के कारण होने वाली खांसी की तुलना में हल्की होती है। वयस्कों में खांसी और बुखार फ़्लू (इन्फ्लुएंजा) के होने की संभावना की और संकेत करते हैं। कई ऐसे वायरस जो सामान्य ज़ुकाम का कारण होते हैं, कोई लक्षण प्रदर्शित नहीं करते। निचले वायुमार्ग (स्प्यूटम) से आने वाले बलगम का रंग स्पष्ट से लेकर पीला और हरा तक हो सकता है। बलगम का रंग यह संकेत  देता कि संक्रमण जीवाणु द्वारा हुआ है या विषाणु द्वारा।
क्रमिक विकास
ज़ुकाम आम तौर पर थकान, बहुत अधिक ठंड का अनुभव करने, छींकने और सर दर्द से शुरू होता है। अतिरिक्त लक्षण जैसे नाक से स्राव और खांसी आदि दो दिनों के बाद दिखने लगते हैं। संक्रमण शुरू होने के दो से तीन दिन बाद सभी लक्षण अपने चरम पर पहुंच जाते हैं। लगभग सात से दस दिनों में लक्षण समाप्त हो जाते हैं लेकिन कभी-कभी यह तीन सप्ताह तक भी रह सकते हैं। बच्चों से संबंधित 35% से 40% मामलों में खांसी दस से भी अधिक दिनों तक बनी रहती है। बच्चों से संबंधित 10% मामलों में यह खांसी 25 से भी अधिक दिनों तक बनी रहती है।
वायरस
सामान्य ज़ुकाम ऊपरी श्वास नलिका का आसानी से फैलने वाला संक्रमण है। राइनोवायरस सामान्य ज़ुकाम का सबसे आम कारण है। यह सभी मामलों में से 30% से 80% के लिए उत्तरदायी होता है। राइनोवायरस एक आरएनए युक्त वायरस होता है जो की पाईकोर्नावाईराइड परिवार से होता है। वायरस के इस परिवार में 99 ज्ञात वायरस हैं। सामान्य ज़ुकाम अन्य वायरस के द्वारा भी हो सकता है। सभी मामलों में से 10% से 30% के लिए कोरोनावायरस उत्तरदायी होता है। सभी मामलों में से 5% से 15% के लिए फ्लू (इन्फ़्लुएन्ज़ा) उत्तरदायी होता है। अन्य मामले ह्यूमन पैराइन्फ़्लुएन्ज़ा वायरस, ह्यूमन रेस्पिरेटरी साइनसाईटियल वायरस, एडेनोवायरस, एन्टेरोवायरस तथा मेटान्यूमोवायरस के कारण हो सकते हैं। सामान्यतया संक्रमण की स्थिति में एक से अधिक वायरस उपस्थित होते हैं। कुल मिला कर, दो सौ से अधिक प्रकार के वायरस ज़ुकाम से साथ संबंधित माने गए हैं।
प्रसार
सामान्य ज़ुकाम का वायरस आम तौर पर एक दो मुख्य तरीकों से फैलता है। वायरस युक्त नन्हीं बूंदों को साँस के द्वारा अथवा मुंह के द्वारा अन्दर लेने से अथवा संक्रमित नासिका के म्यूकस या संक्रमित वस्तुओं के संपर्क में आने से। इनमें से कौन सा कारण ज़ुकाम के प्रसार के लिए  उत्तरदायी है, इसका पता नहीं लगाया जा सका है। ये वायरस वातावरण में लम्बे समय तक बचे रह सकते हैं। इसके बाद वायरस हाथों से नाक अथवा आँखों में प्रसारित हो जाता है, जहाँ संक्रमण हो जाता है। एक दूसरे के पास बैठने वाले लोगों के संक्रमित होने का खतरा अधिक होता है। रोग प्रतिरोधक क्षमता की कमी वाले तथा अक्सर खराब साफ-सफाई वाले बच्चों में आपसी नज़दीकी के कारण दैनिक देखभाल केन्द्रों अथवा स्कूलों संक्रमण आम होता है। इसके बाद, यह संक्रमण बच्चों से परिवार के अन्य सदस्यों में आ जाता है। वायुयान में व्यावसायिक उड़ान के दौरान पुनःपरिचालित वायु के प्रयोग से ज़ुकाम के प्रसार होने का कोई प्रमाण उपलब्ध नहीं है। राइनोवायरस के द्वारा होने वाले ज़ुकाम के पहले तीन दिनों में संक्रमण सबसे अधिक प्रसारित होने की सम्भावना होती है। इसके पश्चात संक्रमण फैलने की सम्भावना काफी कम हो जाती है।
मौसम
पारंपरिक सिद्धांत यह है कि ज़ुकाम बहुत अधिक समय तक ठंडे मौसम में रहने के कारण होता है जैसे कि, बरसात या सर्दियों में और इसी कारण इस बीमारी को यह नाम भी दिया गया है। यह विवादस्पद है कि शरीर के शीतलन से भी सामान्य ज़ुकाम होने का खतरा होता है या नहीं। कुछ वायरस जो सामान्य ज़ुकाम के कारक होते हैं वे मौसमी होते हैं और ठंडे या गीले मौसम के दौरान इनके होने की आवृत्ति अधिक होती है। ऐसा माना जाता है कि यह मुख्यतया अधिक समय तक घर के अन्दर और संक्रमित व्यक्ति के निकट रहने से होता है; विशेष रूप से वे बच्चे जो स्कूल वापस लौटते हैं हालांकि, यह श्वसन प्रणाली में होने वाले परिवर्तनों से भी संबंधित हो सकता है, जिनके फलस्वरूप हलके-फुल्के संक्रमण हो जाते हैं। कम आर्द्रता के कारण इसके फैलने की दर बढ़ सकती है क्योंकि शुष्क वायु में नन्हीं बूँदें सरलता से फैलती हैं और ये हवा में अधिक समय तक रहकर दूर तक जाती हैं।
अन्य
समूह प्रतिरक्षा उसे कहते हैं जब कोई समूह एक विशेष संक्रमण के प्रति प्रतिरक्षित हो जाता है और ऐसा पूर्व में जुकाम के विषाणुओं के संपर्क में आ चुके होने के कारण होता है। इस प्रकार कम आयु वाली जनसंख्या में श्वसन संक्रमण के होने की दर अधिक है और अधिक आयु वाली जनसंख्या में इसकी दर कम है। कमज़ोर प्रतिरक्षा प्रणाली भी इस बीमारी के लिए एक खतरा है। नींद की कमी और कुपोषण को भी इस संक्रमण के प्रति एक जोखिम माना जाता है जिससे बाद में राइनोवायरस का खतरा बढ़ जाता है। यह माना जाता है कि ऐसा प्रतिरक्षा प्रणाली पर इनके प्रभाव के कारण होता है।
पैथोफिज़ियोलॉजी (रोग के कारण पैदा हुए क्रियात्मक परिवर्तन)
सामान्य ज़ुकाम के लक्षण आमतौर पर वायरस के प्रति प्रतिरक्षा प्रणाली की प्रतिक्रिया माने जाते हैं। इस प्रतिरक्षा प्रतिक्रिया की प्रक्रिया विषाणु विशिष्ट होती है। उदाहरण के लिए, राइनोवायरस आम तौर पर सीधे संपर्क से उपार्जित होता है। यह ICAM-1 मानव अभिग्राहकों से अज्ञात विधि से जुड़ जाता है और उत्तेजक मध्यस्थों के स्राव को सक्रिय करता है। जिससे ये उत्तेजक मध्यस्थ लक्षण पैदा करते हैं। आमतौर पर यह नासिका के ऐपीथैलियम को नुकसान नहीं पहुंचाता है। इसके विपरीत, रेस्परेट्री सिंक्शियल वायरस (RSV) सीधे संपर्क और वायु में उपस्थित नन्हीं बूंदों, दोनों माध्यम से उपार्जित होता है। इसके पश्चात निचली श्वसननलिका में अधिक फैलने से पूर्व यह नाक और गले में प्रतिकृतियां बनाता है। RSV से ऐपीथैलियम को नुकसान पहुंचता है। ह्युमन पैराइन्फ्लुएंजा वायरस आमतौर पर नाक, गले और वायुमार्ग में जलन पैदा करते हैं। कम आयु के बच्चों में ट्रेशिया को प्रभावित करने पर एक कंठ रोग भी हो सकता है, जिसमें सूखी खांसी आती है और सांस लेने में परेशानी होती है। ऐसा बच्चों के वायुमार्ग के छोटे आकार के कारण होता है।
रोग के लक्षण (रोग-निदान)
ऊपरी श्वसननलिका संक्रमणों (URTIs) के बीच अंतर अधिकतर लक्षणों के प्रकट होने के स्थानों पर निर्भर करता है। सामान्य ज़ुकाम मुख्य रूप से नाक, फैरिंजाइटिस मुख्य रूप से गले को और ब्रौन्काइटिस मुख्य रूप से फेफड़ों को प्रभावित करता है। सामान्य ज़ुकाम को बहुधा नाक की जलन के रूप में परिभाषित किया जाता है और इसमें गले के संक्रमण भी अलग-अलग सीमा तक शामिल हो सकते हैं। इसमें स्व-निदान आम है। वह वायरस एजेंट जो वास्तव में इसका कारक होता है, उसका पृथक्करण असामान्य है। आमतौर पर लक्षणों के आधार पर विषाणु के प्रकार की पहचान कर पाना संभव नहीं है।
रोकथाम
सामान्य ज़ुकाम के फैलाव को रोकने का एकमात्र प्रभावी तरीका इसके विषाणु को फैलने से रोकना ही है। इसमें मुख्यतः हाथ को धोना और चेहरे पर मास्क पहनना शामिल होता है। स्वास्थ्य रक्षा परिवेश में लम्बे चोंगे (गाउन) और उपयोग पश्चात फेंक दिए जाने वाले दस्ताने भी पहने जाते हैं। संक्रमित व्यक्तियों को अलग रखना इसमें संभव नहीं होता क्योंकि यह बीमारी बहुत व्यापक है और इसके लक्षण बहुत विशिष्ट नहीं होते। अनेक विषाणु इस बीमारी के कारक हो सकते हैं और उनमें बहुत ज़ल्दी-ज़ल्दी बदलाव होते रहते हैं इसलिए इस बीमारी में टीकाकरण भी कठिन सिद्ध हुआ है। व्यापक स्तर पर प्रभावशाली टीके विकसित कर पाने की संभावना बहुत कम है।
नियमित रूप से हाथ धोने से ज़ुकाम के विषाणुओं के संचरण को कम किया जा सकता है। यह बच्चों के बीच सबसे अधिक प्रभावी है। यह ज्ञात नहीं है कि सामान्य रूप से हाथ धोने के दौरान वायरसरोधी या बैक्टीरियारोधी पदार्थों के प्रयोग से हाथ धोने के लाभ बढ़ते हैं या नहीं संक्रमित लोगों के आसपास रहने के दौरान मास्क पहनना लाभकारी होता है। यह निर्धारित करने के लिए पर्याप्त प्रमाण नहीं है कि अधिक शारीरिक और सामाजिक दूरी बनाना इसमें लाभकारी है या नहीं। ज़िंक अनुपूरण, किसी व्यक्ति में ज़ुकाम होने की आवृ्ति कम करने में प्रभावी हो सकता है। नियमित तौर पर लिया जाने वाला विटामिन सी पूरक सामान्य ज़ुकाम की गंभीरता या जोखिम को कम नहीं करता है। विटामिन सी ज़ुकाम की अवधि को कम कर सकता है।
प्रबंधन
अभी तक ऐसी कोई दवा या जड़ी बूटी औषधि नहीं है जो प्रमाणित तौर पर सामान्य ज़ुकाम की अवधि को कम कर सकती हो। इसके उपचार में लक्षणों से मुक्ति शामिल है। इसमें खूब आराम करना, शरीर में जलयोजन बनाए रखने के लिए द्रव पदार्थ लेना, हलके गर्म-नमकीन पानी से गरारे करना आदि शामिल हो सकते हैं। हालांकि इलाज से होने वाले अधिकांश लाभ प्लासेबो प्रभाव के कारण ही माने जा सकते हैं।
रोगसूचक/लाक्षणिक
वयस्कों में नास के स्राव होने का लक्षण एंटीहिस्टामाइन की पहली पीढ़ी की दवाइयों द्वारा कम किया जा सकता है। हालांकि, पहली पीढ़ी की एंटीहिस्टामाइन के साथ सुस्ती जैसे कुछ दुष्प्रभाव जुड़े होते हैं। अन्य विसंकुलक (सर्दी/खांसी की दवा) जैसे कि स्यूडोएफेड्राइन भी वयस्कों में बहुत प्रभावी होते हैं। इप्राट्रोपियम जो कि नाक में डाला जाने वाला एक स्प्रे है, नाक से स्राव के लक्षण को कम कर सकता है, लेकिन स्राव के कारण होने वाली घुटन को यह बहुत प्रभावित नहीं कर पाता है। दूसरी पीढ़ी की एंटीहिस्टामाइन इतनी प्रभावकारी प्रतीत नहीं होती हैं।
अध्ययन के अभाव के कारण, यह ज्ञात नहीं है कि अधिक मात्रा में तरल लेने से लक्षणों में सुधार होता है या श्वसन रोग की अवधि कम होती है। इसी प्रकार तप्त नम वायु के प्रयोग के संबंध में भी आंकड़ों की कमी है। अध्ययन में यह पाया गया कि चेस्ट वेपर रब रात्रि के समय कुछ लक्षणात्मक आराम देने में सहायक हैं जैसे, खांसी, संकुलन और सोने में कठिनाई
वैकल्पिक उपचार
हालांकि आम ज़ुकाम के लिए कई वैकल्पिक उपचार उपयोग में लाए जाते हैं, लेकिन फिर भी अधिकांश उपचारों के समर्थन में पर्याप्त वैज्ञानिक प्रमाण उपलब्ध नहीं हैं। 2010 तक, शहद या नासिका आबपाशी के समर्थन या विरोध में पर्याप्य प्रमाण नहीं थे। यदि ज़ुकाम होने के 24 घंटे के अन्दर ही जिंक की पूरक खुराक ले ली जाए तो इससे लक्षणों की गंभीरता और उनकी अवधि दोनों कम हो सकते हैं। आम ज़ुकाम पर विटामिन सी का प्रभाव निराशाजनक है, जबकि इस पर व्यापक शोध किया गया है।  एकानेशिया की उपयोगिता से संबंधित प्रमाण असंगत हैं विभिन्न प्रकार के एकानेशिया पूरकों का प्रभाव भी भिन्न-भिन्न हो सकते हैं।
संभावना
आम ज़ुकाम एक सर्वाधिक होने वाली आम मानवीय बीमारी है और वैश्विक स्तर पर लोग इससे प्रभावित होते हैं। वयस्कों को आम तौर पर यह संक्रमण वर्ष में दो से पांच बार तक होता है। बच्चों को एक वर्ष में छः बार से लेकर दस बार तक ज़ुकाम होता है (स्कूल जाने वाले बच्चों में यह संख्या बारह तक होती है)। बड़ी उम्र के लोगों में लक्षणात्मक संक्रमणों की दर अधिक होती है क्योंकि उनकी प्रतिरक्षा प्रणाली कमज़ोर होती है।
इतिहास
हालाँकि आम ज़ुकाम के होने के कारण की पहचान 1950 के दशक में हुई थी, लेकिन यह बीमारी मनुष्यों में बहुत प्राचीन समय से चली आ रही है। इसके लक्षण और उपचार का जिक्र मिस्र के एबर्स पेपाइरस में है, जो प्राचीनतम उपलब्ध चिकित्सकीय सामग्री है तथा जिसे सोलहवीं शताब्दी ईसा पूर्व लिखा गया था। यह नाम "आम ज़ुकाम" सोलहवीं शताब्दी ईसा पूर्व में प्रयोग में आया, जिसका कारण इसके लक्षणों और ठंडक के मौसम के कारण उपजे लक्षणों के बीच की समानता थी।
युनाइटेड किंगडम में, द कॉमन कोल्ड यूनिट (CCU) की स्थापना 1946 में मेडिकल रिसर्च काउंसिल द्वारा की गई थी और यहीं पर 1956 में राइनोवायरस खोजा गया था 1970 के दशक में, CCU ने यह दिखाया की राइनोवायरस से होने वाले संक्रमण की इन्क्यूबेशन अवधि के दौरान इंटरफेरॉन के उपचार से इस बीमारी के विरुद्ध कुछ सुरक्षा प्राप्त हुई। कोई व्यवहारिक उपचार विकासित नहीं किया जा सका। जिंक ग्लूकोनेट लौजेंजेस के द्वारा राइनोवायरस से होने वाले ज़ुकाम के रोकथाम और उपचार पर शोध के पूर्ण होने के बाद, यह ईकाई 1989 में बंद कर दी गयी थी। CCU के इतिहास में जिंक, एकमात्र सफल उपचार था जिसे विकसित किया गया।
आर्थिक प्रभाव
अधिकांश विश्व में आम जुकाम के आर्थिक प्रभाव को अच्छी तरह से समझा नहीं गया है। संयुक्त राज्य अमरीका में, आम ज़ुकाम के कारण प्रतिवर्ष 75 मिलियन से 100 मिलियन बार चिकित्सक से परामर्श लेना पड़ता है, इसकी कमतर करके आंकी गई लागत भी $7.7 बिलियन प्रतिवर्ष है। अमेरिकी लोग ओवर द काउंटर (ओटीसी) दवाओं पर $2.9 बिलियन प्रतिवर्ष खर्च करते हैं। इसके अतिरिक्त अमेरिकी लोग लक्षणात्मक आराम के लिए लिखी गयी दवाइयों पर $400 मिलियन खर्च करते हैं। चिकित्सक के पास जाने वालों में से एक-तिहाई से भी अधिक लोगों को एंटीबायटिक खाने का परामर्श दिया गया। एंटीबायटिक दवाओं का प्रयोग एंटीबायटिक प्रतिरोध को प्रभावित करता रहता है। एक आंकलन के अनुसार जुकाम के कारण प्रतिवर्ष स्कूलों में 22 मिलियन से 189 मिलियन स्कूली दिनों का नुकसान होता है। नतीजतन, माता-पिता को 126 मिलियन कार्यदिवसों पर घर रहकर अपने बच्चों की देखभाल करनी पड़ी। जब इसे ज़ुकाम से पीड़ित कर्मचारियों द्वारा कार्यालय न जाने वाले 150 मिलियन कार्यदिवसों से जोड़ा गया तो ज़ुकाम से सम्बंधित कार्यहानि का आर्थिक प्रभाव प्रतिवर्ष $20 बिलियन हो गया। यह संयुक्त राज्य अमरीका के कार्य समय में 40% की हानि के बराबर है।
शोध
आम ज़ुकाम में प्रभावकारी होने के लिए कई एंटीवायरल दवाओं का परीक्षण किया गया है। 2009 तक, कोई ऐसी दवा नहीं मिली थी जो कि प्रभावकारी भी हो और उपयोग हेतु लाइसेंसशुदा भी हो। एंटीवायरल दावा प्लेसोनारिल के कई परीक्षण किए जा रहे हैं। यह पिकोर्नावायरस के विरुद्ध प्रभावी होने का वादा करती दिखती है। BTA-798 पर भी कई परीक्षण जारी हैं। प्लेसोनारिल के मौखिक रूप के साथ सुरक्षा मुद्दे जुड़े थे तथा एयरोसॉल रूप पर अध्ययन जारी है।
मासूमपुर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
काउण्टी
काउंटी ( अंग्रेज़ी: county ) कई अंग्रेज़ी-भाषी देशों समेत विश्व का बहुत से देशों के एक प्रशासनिक विभाग को कहते हैं जो लगभग ज़िले के बराबर होते हैं। ब्रिटेन, संयुक्त राज्य अमेरिका, कनाडा, ऑस्ट्रेलिया, न्यू ज़ीलैंड, लाइबेरिया, नोर्वे, स्वीडन और कुछ अन्य देशों में काउंटियाँ एक अहम प्रशासनिक विभाग हैं। चीन जैसे भी कुछ देश हैं जिनमें स्थानीय भाषा में तो ज़िलों को कुछ और कहा जाता है लेकिन अंग्रेज़ी-अनुवाद में इन्हें काउंटी कहते हैं। चीन में ज़िलों का चीनी नाम 'शिअन' ( 县 या 縣, xiàn ) है लेकिन इन्हें अंग्रेज़ी में 'काउंटी' कहते हैं।
शब्द की जड़ें
"काउंटी" शब्द पुरानी फ़्रांसिसी भाषा के "conté" शब्द से आया है, जिसका अर्थ है वह क्षेत्र जो किसी वाईकाउंट (viscount) के अधिकार में हो। वाईकाउंट यूरोप के कुछ भागों में एक प्रशासनिक और शाही उपाधि हुआ करती थी। जब ब्रिटेन पर फ़्रांस से आये विलियम विजयी ने सन् १०६६ ईसवी में क़ब्ज़ा कर लिया और नॉर्मन राज की स्थापना करी तो बहुत से नॉर्मन प्रशासनिक शब्द अंग्रेज़ी भाषा में प्रचलित हुए, जिनमें से एक यह था। ब्रिटेन में पहले से बस रहे ऐंग्लो-सैक्सन लोग ज़िलों को 'शायर' ( shire ) बुलाया करते थे और यह शब्द अब अंग्रेज़ी में कभी 'काउंटी' और कभी 'बस्ती' के पर्यायवाची की तरह बचा हुआ है। यही वजह है कि इंग्लैण्ड की बहुत-सी काउंटियों के नाम के आख़िर में 'शायर' आता है, मसलन ग्लूस्टरशायर, ग्लूसेस्टर और वोर्सेस्टर, वोर्सेस्टरशायर।
कनाडा
कनाडा के दस में से पांच प्रांत काउंटी का उपयोग क्षेत्रीय उपखंड के रूप में करते हैं। इनमें सभी चार मूल प्रांत, न्यू ब्राउनश्विक, नोवा स्कोटिया, ओंटारियो और क्यूबेक और सातवां प्रांत प्रिंस एडवर्ड शामिल हैं। काउंटियों के अलावा, ओंटारियो भी क्षेत्रीय जिलों, जिला नगर पालिकाओं, महानगरीय नगर पालिकाओं, नगर पालिकाओं और क्षेत्रीय में विभाजित है। अलबर्टा में, काउंटी नगर निगम का रुतबा रखता था; लेकिन जब मध्य-1990 में काउंटी अधिनियम रद्द किया गया था, तब मुनिसिपल गवर्मेंट एक्ट  के अंतर्गत "नगर निगम जिला" में बदल दिया गया था, इसी समय उन्होंने अधिकारिक नामों में काउंटी के उपयोग को बनाए रखने की अनुमति भी दी थी। मैनिटोबा न्यूफ़ाउंडलैंड और लेब्राडार और सास्काचवैन, काउंटी के बजाय जनगणना विभाजन का उपयोग करते हैं और ब्रिटिश कोलंबिया क्षेत्रीय जिलों का उपयोग करता है। काउंटी को संक्षिप्त नाम co या cty से भी संबोधित किया जाता है।
चीन
शब्द "काउंटी" चीनी शब्द 'शिअन' ( 县 या 縣, xiàn ) का अनुवाद है। लोगों के गणराज्य चीन, के तहत मुख्यभूमि चीन में, काउंटी स्थानीय सरकार का तीसरा स्तर होते हैं, जो कि प्रान्त स्तर और प्रशासक प्रान्त स्तर दोनों के अंतर्गत आता है।
मुख्यभूमि चीन में कुल 2,862 काउंटी स्तरीय प्रभागों में से 1,464 काउंटियां हैं। काउंटियों की संख्या हान राजवंश (206 ईसा पूर्व -. 220 ईसा पश्चात) से लगभग नियत बनी हुई है। काउंटी चीन में सरकार के प्राचीनतम स्तरों में से एक है और युआन राजवंश (1279-136) में प्रांतों की स्थापना से पहले बने थे। काउंटी सरकार विशेष रूप से शाही चीन में महत्वपूर्ण था क्योंकि यह शाही सरकार के कार्य का निम्नतम स्तर था। शाही समय के दौरान काउंटी के प्रमुख मजिस्ट्रेट हुआ करते थे।
डेनमार्क
डेनमार्क 1662 से 2006 तक काउंटियों (amter) में विभाजित था। 1 जनवरी 2007 को काउंटियों को पांच क्षेत्रों से प्रतिस्थापित किया गया। इसी समय, नगर पालिकाओं की संख्या को घटाकर 271 से 98 तक कर दिया गया था।
काउंटी सबसे पहले 1662 में अस्तित्व में आए थे, जब डेनमार्क-नॉर्वे में 49 फाइफ len) को इतने ही काउंटियों में बदल दिया गया था। इस संख्या में डची ऑफ स्केल्सविग के उप-विभाजन शामिल नहीं थे, केवल यही आंशिक डेनिश नियंत्रित के अधीन था। डेनमार्क में काउंटियों की संख्या (नॉर्वे को छोड़कर) 1793 तक घटकर 20 रह गई थी। 1920 में साउथ जुटलैंड के डेनमार्क के साथ पुन: एकीकरण के बाद, चार काउंटियों को रसियन क्रेइस से प्रतिस्थापित कर दिया गया। आबेनरा और सोंडेबोर्ग काउंटी को 1932 में विलय कर दिया गया और 1942 में स्कैंडरबोर्ग और आरहूस को अलग कर दिया गया था। 1942 से 1970 तक, यह संख्या 22 पर बनी रही। 1970 के डेनिश नगरपालिका दुरुस्ती के समय इस संख्या में गिरावट आई थी, जब 14 काउंटियों और दो शहरों: कोपेनहेगन और फ़्रेडरिक्सबर्ग को काउंटी से असंबद्ध कर दिया गया था।
2003 में, बोर्नहोल्म काउंटी का विलय चार नगरपालिकाओं के साथ कर दिया गया और बोर्नहोल्म क्षेत्रीय नगरपालिका का गठन किया गया। शेष 13 काउंटियों को 1 जनवरी 2007 को समाप्त कर दिया गया, जिन्हें पांच नए क्षेत्रों द्वारा प्रतिस्थापित किया गया था। उसी दुरुस्ती में, नगर पालिकाओं की संख्या270 से घटाकर 98 कर दिया गया और अब सभी नगरपालिकाएं किक्षी क्षेत्र के अधीन हैं।
जर्मनी
जर्मनी की स्थिति के लिए क्रेइस की तुलना करें। प्रत्येक प्रशासनिक जिले में एक निर्वाचित परिषद और एक कार्यकारी होते हैं और जिनके कार्यों की तुलना संयुक्त राज्य अमेरिका के काउंटी कार्यकारियों से की जा सकती है, जो स्थानीय सरकार के प्रशासन की देखरेख करते हैं।
हंगरी
हंगरी के प्रशासनिक इकाई को मेग्ये (megye) कहा जाता है (ऐतिहासिक रूप से, इन्हें वामेग्ये (vármegye) या लैटिन में कोमिटेटस (Comitatus) भी कहा जाता था), जिसका अनुवाद शब्द काउंटी  से किया जा सकता है। 19 काउंटियां राजधानी बुडापेस्ट के साथ देश के प्रशासनिक उप-विभाजन के सर्वोच्च स्तर का गठन करती हैं, हालांकि काउंटियों और राजधानी को सात सांख्यिकीय क्षेत्रों में समूहीकृत किया गया है।
काउंटी को नगर पालिकाओं में उपविभाजित किया जाता है, जिसके दो प्रकार नगर और गांव हैं, यहां इनके अपने स्वंय के निर्वाचित महापौर और परिषद होते हैं। 23 शहरों के पास काउंटी के अधिकार हैं हालांकि वे काउंटियों की तरह स्वतंत्र क्षेत्रीय इकाइयां नहीं हैं। नगर पालिकाओं को उपक्षेत्र (हंगरी में kistérség) के साथ समूहीकृत किया गया है, जिनमें केवल सांख्यिकीय और संगठनात्मक प्रकार्य होते हैं।
वमाग्ये हंगरी के शासन में ऐतिहासिक प्रशासन इकाई भी थी, जिसमें हंगरी के आज के पड़ोसी देशों के क्षेत्र शामिल थे। इसका लैटिन नाम (Comitatus)  फ्रेंच कोम्टे के समकक्ष है। काउंटियों के वास्तविक राजनीतिक और प्रशासनिक भूमिकाएं इतिहास के साथ बदल गए हैं। मूलतः ये शाही प्रशासन के उप विभाजन थे, लेकिन 13 वीं शताब्दी ईसा पश्चात ये रईसों की अपनी - सरकारों में तब्दील हो गए और ऐसा 19 वीं सदी तक चलता रहा, जिसके फलस्वरूप आधुनिक स्थानीय सरकार में परिवर्तित हो गए।
ईरान
ईरान के प्रांतों को 'शहरेस्तान' कहे जाने वाले काउंटियों में विभाजित किया गया है, जो कि ओस्तान के भीतर का एक क्षेत्र है और जहां एक नगर केन्द्र, कुछ बख़्श​  हैं और इसके चारों ओर कई गांव होते हैं। आम तौर पर प्रत्येक काउंटी में कुछ शहर  और ग्रामीण संकुलन (, जो 'देहात स्थान' का ही एक रूप है) होते हैं। ग्रामीण संकुलन कुछ गांवों के समूह को कहते हैं। काउंटी के शहरों में से एक को काउंटी की राजधानी नियुक्त किया जाता है।
प्रत्येक शहरस्तन में एक सरकारी कार्यालय होता है, जिसे फरमानदारी कहते हैं, जो विभिन्न ईवेंटों और सरकारी कार्यालयों को समन्वित करते हैं। फरमानदार, या फरमानदारी प्रमुख, शहरस्तन का राज्यपाल होता है। फार्स प्रांत में सबसे अधिक 23 शहरस्तन हैं, जबकि सेमनान और दक्षिण खोरासन में केवल 4-4 शरस्तन हैं; कोम ही एकमात्र प्रांत है, जहां केवल एक शहरस्तन है, अपने केवल नाम के काउंटी के साथ सह-विस्तृत हो रहा है। 2005 में ईरान में 324 शहरस्तन थे।
आयरलैंड
आयरलैंड के द्वीप ऐतिहासिक रूप से 32 काउंटियों में विभाजित थे, जिसमें से 26 को मिलाकर बाद में आयरलैंड गणराज्य का निर्माण किया गया और 6 को मिलाकर उत्तरी आयरलैंड बनाया गया।
इन काउंटियों को पारंपरिक रूप से 4 प्रांतों में समूहीकृत किए गए हैं - लैंइंस्टर (12), मुंस्टर (6)) कोन्नाच (5 और अलस्टर (9). ऐतिहासिक रूप से, मीथ, वेस्टमीथ के काउंटियों और आसपास के काउंटियों के छोटे छोटे भागों से मिलकर माइड का प्रांत बना है, जो कि आयरलैंड के "पांच जागीरों" में से एक है (आयरिश भाषा में प्रांत के शब्द, कुइजे (Cuige), कुइज (Cuig)  से व्युत्पन्न, पांच ल्का अर्थ है " पाचवां "); हालांकि, क्योंकि ये लैंइंस्टर प्रांत के तीन उत्तरी काउंटियों में आ जाने के कारण ये लंबे हैं। गणतंत्र में प्रत्येक काउंटी एक निर्वाचित "काउंटी परिषद" द्वारा प्रशासित होते हैं और पुराने प्रांतीय प्रभागों का नाम पारम्परिक हैं, जिनका कोई राजनीतिक महत्व नहीं है।
आयरलैंड गणराज्य में प्रशासनिक काउंटियों की सीमाओं की संख्या 1990 के दशक में बने थे। उदाहरण के लिए, काउंटी डबलिन तीन भागों में तोड़े गए थे: डन लओघयर-रथडाउन, फिंगल और साउथ डबलिन - सिटी ऑफ डबलिन सदियों से अस्तित्व में है। इसके अतिरिक्त, "काउंटी टिप्पेररी" वास्तव में दो प्रशासनिक काउंटियां हैं, जिन्हें उत्तरी टिप्पेररी और दक्षिण टिप्पेररी के नाम से जाना जाता है, जबकि मुख्य शहरी केंद्र कोर्क, गॉलवे, लिमेरिक और वॉटरफोर्ड हैं। अतः, आयरलैंड गणराज्य में चौंतीस "काउंटी-स्तरीय" अधिकारी हैं, यद्यपि मूल छब्बीस काउंटियों की सीमा अधिकारिक रूप से अभी भी उसी स्थान पर हैं।
उत्तरी आयरलैंड में, छह काउंटी परिषदों और छोटे शहर के परिषदों को 1973 में समाप्त कर दिया गया और उन्हें स्थानीय सरकार के एकल तायर से प्रतिस्थापित कर दिया गया। हालांकि, उत्तर में साथ ही दक्षिण में, पारम्परिक 32 काउंटियां और 4 प्रांत अभी भी कई खेल, सांस्कृतिक और अन्य उद्देश्यों के लिए सामान्य उपयोग हैं। काउंटी की पहचान हर्लिंग और गेलिक फुटबॉल की काउंटी टीमों की राज्यनिष्ठा की स्थानीय संस्कृति में अत्यधिक प्रबलित है। प्रत्येक GAA काउंटी का एक अपना ध्वज/रंग (और अक्सर एक उपनाम भी) होता है और काउंटी अपना एक होता / रंग और अक्सर (एक और काउंटी की राज्यनिष्ठा को काफी गंभीरता से लिया जाता है। आयरलैंड के काउंटी और गेलिक एथलेटिक एसोसिएशन देखें.
लाइबेरिया
लाइबेरिया में 15 काउंटी हैं, जहां लाइबेरियाई सीनेट के लिए दो सीनेटर निर्वाचित किए जाते हैं।
लिथुआनिया
अप्सक्रिटिस Apskritis (pl. apskritys) काउंटी के लिए लिथुआनियाई शब्द है। 1994 के बाद से लिथुआनिया में 10 काउंटी हैं; 1950 से पहले तह यह संख्या 20 थी। काउंटी बनाने का एकमात्र उद्देश्य राज्य के राज्यपाल का कार्यालय है, जो काउंटी में कानून और व्यवस्था का संचालन कर सके। लिथुआनिया के काउंटी देखें.
न्यूज़ीलैंड
1876 में न्यूजीलैंड के अपने प्रांतों को समाप्त करने के बाद, अन्य देशों के प्रणालियों के समान काउंटियों की प्रणाली स्थापित की गई थी, जो 1989 तक अस्तित्व में रही। वहां चेयरमेन थे, मेयर नहीं जैसे कि नगरों और शहरों में थे; कई वैधानिक प्रावधान (जैसे कि कब्र और भूमि उपविभाजन नियंत्रण) काउंटियों से भिन्न थे।
स्थानीय सरकार अधिनियम 1974 ने एक ही प्रशासनिक ढ़ांचें में शहरी, मिश्रित और ग्रामीण परिषदों को लाने की प्रक्रिया शुरू की। 1989 शेक-अप के परिणामी अधिनियम के तहत पर्याप्त पुनर्संगठन, जो देश शहरों और जिलों और कैथम आइलैंड काउंटी के अलावा सभी काउंटियों (गैर-अतिव्यापी) में देश को कवर करता है, जो कि आगे 6 वर्षों के लिए नाम के अंतर्गत अस्तित्व में रहा लेकिन बाद में "कैथम आइलैंड परिषद" के अंतर्गत "क्षेत्र" बन गया।
नॉर्वे
1972 के बाद से नॉर्वे 19 काउंटियों (सिंग. फायल्के, प्लर,. फायल्के/ फायल्कर) में विभाजित है। उस वर्ष तक बर्जेन एक पृथक काउंटी था, लेकिन वह आज होर्डालैंड के काउंटी में नगर पालिका है। काउंटी नगरपालिका (सिंग, फायल्सकोमुने, प्लर, फायल्स्केमुनर/फायल्स्केमुनेर) के नाम से जाने जाने वाली सभी काउंटियां फार्म प्रशासनिक संस्थाएं, आगे चलकर नगरपालिकाओं में उपविभाजित (सिंग, कोमुने, प्लर, कोमुनार/कोमुनेर). एक काउंटी, ओस्लो, नगर पालिकाओं में विभाजित नहीं है, बल्कि यह ओस्लो नगर पालिका के बराबर है।
प्रत्येक काउंटी का एक अपना काउंटी परिषद (फायल्केस्टिंग) होता है, जिसके प्रतिनिधियों को चुनाव प्रत्येक चार साल में नगरपालिका परिषद के प्रतिनिधियों के साथ ही किया जाता है। काउंटी उच्च विद्यालय और स्थानीय सड़कों जैसे मामले संभालती है और 1 जनवरी 2002 तक अस्पताल भी इसके कार्य क्षेत्र में थे। इसकी जिम्मेदारी अब राज्य-नियंत्रित स्वास्थ्य अधिकारियों और स्वास्थ्य ट्रस्टों को सौंप दी गई है और प्रशासनिक इकाई के रूप में काउंटी नगरपालिका के भविष्य पर एक बहस जारी है। कुछ लोग और पार्टियों, जैसे कि रूढ़िवादी और प्रगति पार्टी, ने एक बार सभी काउंटी नगर पालिकाओं को हटाने की मांग की थी, जबकि अन्य, लेबर पार्टी सहित, केवल इतना चाहते थे कि कुछ का विलय करके बड़े क्षेत्रों में कर दिय जाए.
पोलैंड
पोलैंड में द्वी-स्तरीय प्रशासनिक प्रभाग को पोवियत (powiat) कहा जाता है। (यह वोइवोडेशिप, या प्रांत, का उप-विभाजन है और इसे आगे चलकर ग्मिनास में उपविभाजित किया जाता है) अक्सर इस शब्द को अंग्रेजी में काउंटी (या कभी कभी जिले) के रूप में अनुवादित किया जाता है।
रोमानिया
रोमानिया 41 क्षेत्राधिकारों में विभक्त है। एक क्षेत्राधिकार को जुडेट (judeţ) कहा जाता है। अब काउंटी के लिए रोमानियाई शब्द कोमिटेट (Comitat),  का उपयोग रोमानियाई प्रशासनिक प्रभागों में नहीं किया जाता.
स्वीडन
काउंटियों का स्वीडिश विभाजन 1634 में किया गया था और जो प्रांतों के पहले के विभाजन पर आधारित था। स्वीडन आज 21 काउंटियों में विभक्त है और प्रत्येक काउंटी को नगर पालिकाओं में विभाजित किया गया है। काउंटी स्तर पर एक काउंटी प्रशासनिक बोर्ड है, जिसका नेतृत्व स्वीडन के केंद्रीय सरकार द्वारा नियुक्त राज्यपाल, अन्य मुद्दों, विशेष रूप से अस्पताल और सार्वजनिक परिवहन, का संचालन करने वाले निर्वाचित काउंटी परिषद के साथ करता है।
उपयोग किया जाने वाला स्वीडिश शब्द "län, है, जिसका शाब्दिक अर्थ "जागीर" है।
चीन गणराज्य (ताइवान)
काउंटी मेंडारिन शब्द 县 का सामान्य अंग्रेजी अनुवाद है जो ताइवान के वर्तमान प्रथम स्तरीय राजनीतिक विभाजन की ओर इशारा करता है। काउंटी (चीन गणराज्य) देखें
यूनाइटेड किंगडम
यूनाइटेड किंगडम कई महानगरीय और गैर महानगरीय काउंटियों में विभाजित है। कई औपचारिक काउंटियां भी हैं, जो छोटे गैर महानगरीय क्षेत्रों को इंग्लैंड के ऐतिहासिक काउंटी पर आधारित भौगोलिक क्षेत्रों में समूहीकृत करता है। 1974 में महानगरीय और गैर महानगरीय काउंटी प्रशासनिक देशों और काउंटी नगरों की एक प्रणाली से प्रतिस्थापित कर दिए गए थे, जिन्हें 1889 में प्रस्तुत किया गया था।
इंग्लैंड के अधिकांश गैर महानगरीय काउंटी काउंटी परिषद द्वारा चलाए जाते हैं और गैर महानगरीय जिलों में विभाजित हैं, प्रत्येक का एक अपना स्वंय का परिषद है। ब्रिटेन के स्थानीय अधिकारियों पर आमतौर पर शिक्षा, आपातकालीन सेवाएं, योजना, परिवहन, सामाजिक सेवाएं चलाने और अन्य कई कार्य करने की जिम्मेदारी होती है।
इंग्लैंड में, एंग्लो सैक्सन अवधि में, शायर को ऐसे क्षेत्रों के रूप में स्थापित किया गया था जहां से कर उगाही की जा सके और आमतौर पर उनके केंद्र में एक आरक्षित शहर हुआ करता था। ये आगे चलकर शायर टाउन  या बाद में काउंटी टाउन के रूप में जाना जाने लगा. अधिकांश मामलों में, शायर  का नाम उनके शायर नगर के नाम पर रखा जाता था (उदाहरण के लिए बेडफोर्डशायर), हालांकि कुछ अपवाद भी मौजूद हैं, जैसे कि कुम्बरलैंड, नोर्फोल्क और सफोल्क. कई अन्य मामलों में, जैसे कि बकिंघमशायर, काउंटी टाउन के रूप में जो नाम शहरे क्जे लिए स्वीकृत है, वे शायर के नाम से भिन्न हैं। (यूनाइटेड किंगडम की काउंटियों की टोपोनिकल सूची देखें)
'काउंटी' नाम नोर्मंस द्वारा पेश किया गया था और यह काउंट (लॉर्ड) द्वारा प्रशासित क्षेत्र के लिए एक नोर्मन शब्द से व्युत्पित हुआ था। ये नोर्मन 'काउंटियों' सामान्यतः सक्सोन शायर थे और उनके सक्सोन नाम रखे गए थे। ससेक्स, एसेक्स और कैंट सहित, कई पारंपरिक काउंटी, ग्रेट अल्फ्रेड द्वारा किए गए इंग्लैंड के एकीकरण से पहले बन चुके थे और मूल रूप से स्वतंत्र राज्यों के रूप में अस्तित्व में थे।
उत्तरी आयरलैंड में, छह काउंटी परिषदों, यदि उनके काउंटी नहीं थे, को 1973 में समाप्त कर दिया गया और उन्हें 26 स्थानीय सरकारी जिलों से प्रतिस्थापित कर दिया गया। पारंपरिक छह काउंटी अब भी कई सांस्कृतिक और अन्य प्रयोजनों के लिए आम रोजमर्रा के उपयोग में हैं।
वेल्स के तेरह ऐतिहासिक काउंटियों को 1539 में संविधि द्वारा बनाया गया था (हालांकि पेम्ब्रोकेशायर जैसे काउंटी 1138 से स्थित थे) और स्कॉटलैंड के अधिकांश शायर कम से कम इतने पुराने हैं। गेलिक रूप में, स्कॉटिश पारंपरिक काउंटी नाम सामान्यतया "सिओर्रामैच्ड" - शाब्दिक अर्थ "शेरिफडम" उदा. सिओर्रामैच्ड ईएरा-घाइडहील (अर्गिल का काउंटी) के पद से भिन्न होते हैं। यह शब्द स्कॉटिश कानूनी प्रणाली के क्षेत्राधिकार के संगत है।
इंग्लैंड के काउंटी की सीमाएं समय के साथ थोड़े बदल गए हैं। मध्यकालीन अवधि में, कई महत्वपूर्ण शहरों को काउंटी का दर्जा दिया गया था, जैसे कि लंदन, ब्रिस्टल और कोवेंट्री और कई छोटे एक्सक्लेव जैसे आइलैंडशायर बनाए गए थे। अगला बड़ा परिवर्तन 1844 में हुआ, जब इनमें से कई एक्सलेव को उनके आसपास के काउंटी में पुनः विलय कर दिया गया (उदाहरण के लिए, कोवेंट्री का विलय वार्विक्शायर में कर दिया गया था।
1965 और 1974-1975 में, स्थानीय सरकार के मुख्य पुनर्संगठन ने इंग्लैंड और वेल्स में कई नए प्रशासनिक काउंटी बनाए जैसे कि हेरेफोर्ड और वोर्सेस्टर और साथ ही कई नए महानगरीय काउंटी भी बनाए गए जिसने एकल प्रशासनिक इकाई के रूप में बड़े शहरी क्षेत्रों में सेवाएं दी। स्कॉटलैंड में काउंटी के आकार के स्थानीय सरकार को बड़े क्षेत्रों से प्रतिस्थापित कर दिया गया, यह 1996 तक अस्तित्व में रहा। स्कॉटलैंड, वेल्स, उत्तरी आयरलैंड और इंग्लैंड के एक बड़े भाग में आधुनिक स्थानीय सरकार छोटे एकात्मक अधिकारी के अवधारणा पर आधारित थे (1960 के दशक में अधिकांश ब्रिटेन के लिए प्रस्तावित रेडक्लिफ-माउड रिपोर्ट से मिलती जुलती एक प्रणाली).
संयुक्त राज्य अमेरिका
एंग्लो सैक्सन इंग्लैंड के शायर की तरह, अमेरिका के काउंटी राज्य के प्रशासनिक प्रभाग होते हैं जिनकी सीमाएं तय होती हैं। जहां वे मौजूद हैं, वे राज्यव्यापी स्तर और तात्कालिक स्थानीय सरकार के बीच एकात्मक राज्य सरकार के मध्यवर्ती स्तर हैं। काउंटी 50 मे6 से 48 एकात्मक राज्यों में उपयोग में हैं; अन्य दो राज्य (कनेक्टिकट और रोड आइलैंड) ने अपने काउंटियों को समाप्त कर कार्यात्मक इकाएयां बनाई हैं, मैसाचुसेट्स ऐसा करने की प्रक्रिया में है। इन शेष 48 राज्यों में, 46 "काउंटी" शब्द का उपयोग करते हैं, जबकि अलास्का और लुइसियाना अनुरूप क्षेत्राधिकार के लिए क्रमशः "नगर" और "पैरिश" शब्दों का उपयोग करते हैं।
व्यक्तिगत राज्य पर निर्भर करते हुए, काउंटी या इसके भिन्न समकक्ष नाम प्रशासकीय रूप से अपने आप को सिविल टाउनशिप में विभाजित कर सकते हैं, उदा., मिशिगन, जहां सिविल टाउनशिप और चार्टर टाउनशिप हैं (या कुछ राज्यों में "टाउनशिप को "टाउन" भी कहा जाता है, जहां "टाउनशिप का अर्थ है कोई नगर या "गाँव", उदा. न्यूयॉर्क); या हो सकता है कि काउंटी में बड़े नगरपालिका न हो, उदा. वर्जीनिया, जहां सभी शहर स्वतंत्र शहर हैं,; या वहां शहर और अनिगमित क्षेत्र हो सकते हैं, उदा. कैलिफोर्निया, जहां ऐतिहासिक रूप से काउंटी को टाउनशिप में विभाजित किया गया लेकिन बाद में समाप्त कर दिया गया।
लुइसियाना में काउंटियों के समकक्ष इकाइयां हैं, जिन्हें पारिशों कहा जाता है। अलास्का नगरों में विभाजित है, जो विशेष रूप से अमेरिका के काउंटियों की तुलना में कम स्थानीय सेवाएं प्रदान करते हैं, क्योंकि अधिकांश सेवाओं पर राज्य सरकार सीधे नियंत्रण रखती हैं अलास्का के कुछ नगरों का विलय उनके मूल (और केवल कभी कभी) शहर के साथ भौगोलिक सीमाओं और प्रशासनिक कार्यों में कर दिया गया; इन्हें एकीकृत शहर-नगर के रूप में जाना जाता है और परिणामस्वरूप अलास्का के कुछ शहरों को भौगोलिक रूप से दुनिया के सबसे बड़े "शहरों" में जगह दी गई है। फिर भी, अलास्का में ऐसी इकाइयों को नगर कहा जाता है, न कि शहर. अलास्का इस बात से भी अद्वितीय है कि इसके राज्य का आधे से अधिक भौगोलिक क्षेत्र "असंगठित नगर" की श्रेणी में आता है, जो कि एक कानूनी इकाई है, जहां राज्य भी स्थानीय सरकार की तरह कार्य करते हैं।
न्यूयॉर्क में अद्वितीय प्रणाली है जहां 62 में से 57 काउंटी राज्य के प्रशासनिक प्रभाग के अधीन हैं और उनके पास सामान्य काउंटी अधिकार हैं; जबकि शेष पांच ग्रेटर न्यूयॉर्क के शहर के प्रशासनिक प्रभाग हैं। इन पांचों को शहर सरकार के संदर्भ में नगर कहा जाता है - मैनहट्टन, ब्रोंक्स, क्वींस, ब्रुकलीन और स्टाटेन आइलैंड (पूर्व नाम रिचमंड); लेकिन इन्हें अब भी "काउंटी " कहा जाता है जहां राज्य शामिल प्रकार्य शामिल है उदा. " न्यूयॉर्क काउंटी कोर्टहाउस", मैनहटन" नहीं। काउंटी के नाम नगरों के नाम क्रमशः न्यूयॉर्क काउंटी, ब्रोंक्स काउंटी, क्वींस काउंटी. किंग्स काउंटी और रिचमंड काउंटी से परस्पर संबंधित हैं।
अधिकांश काउंटियों में काउंटी सीट, आमतौर पर शहर होते हैं, जहां इसके प्रशासनिक कार्य केंद्रित होते हैं। अपवादों में राष्ट्र के छोटे काउंटी, अर्लिंगटन काउंटी, वर्जीनिया, शामिल है, जहां कोई नगरपालिका नहीं है; सैन फ्रांसिस्कों का शहर या काउंटी, एक महानगरीय नगरपालिका जहां शहर और काउंती सरकार का विलय करके एक क्षेत्राधिकार बनाया गया है, इसलिए काउंटी सीट संपूर्ण काउंटी के साथ समकालीन है; और, वास्तव में, न्यूयोर्क सिटी, जो कि पांच काउंटियों के साथ समकालीन है, जिस कारण इन सभी का काउंटी सीट एक ही है - जो कि प्रश्न निरर्थक बनाता है। इंग्लैंड के कुछ नए राज्यों में "काउंटी सीट" के स्थान पर शायर टाउन शब्द का उपयोग किया जाता है।
आताकामा मरुस्थल
आताकामा मरुस्थल, दक्षिण अमेरिका में स्थित एक लगभग शुष्क पठार है और इसका विस्तार एण्डीज़ पर्वतमाला के पश्चिम में महाद्वीप के प्रशांत तट पर लगभग 1000 किमी (600 मील) की दूरी तक है। नासा, नेशनल ज्योग्राफिक तथा अन्य कई प्रकाशनों के अनुसार यह दुनिया का सबसे शुष्क मरुस्थल है।  चिली की तट शृंखला और एण्डीज़, के अनुवात पक्ष का वृष्टिछाया प्रदेश और शीतल अपतटीय हम्बोल्ट धारा द्वारा निर्मित तटीय प्रतिलोम परत, इस 20 करोड़ साल से ज्यादा पुराने मरुस्थल को कैलिफोर्निया स्थित मौत की घाटी से 50 गुणा अधिक शुष्क बनाते हैं। उत्तरी चिली में स्थित अटाकामा मरुस्थल का कुल क्षेत्रफल 40600 mi2 है और इसका अधिकांश नमक बेसिनों (सलारेस), रेत, और बहते लावा से बना है।
ट्राइफिनाइलएन्टिमोनी
ट्राइफिनाइलएन्टिमोनी एक कार्बनिक यौगिक है।
आर्. अनंतपुर (अनंतपुर)
'''आर्. अनंतपुर (अनंतपुर)''' में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
उदय प्रताप दुबे
उदय प्रताप दुबे,भारत के उत्तर प्रदेश की उत्तर प्रदेश की चौथी विधान सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के गोरखपुर जिले के 190 - गोरखपुर शहर विधान सभा निर्वाचन क्षेत्र से भारतीय जनसंघ की ओर से चुनाव में भाग लिया।
वासोट N.Z.A., कोश्याँकुटोली तहसील
वासोट N.Z.A., कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
ट्राइफिनाइलिन
ट्राइफिनाइलिन एक कार्बनिक यौगिक है।
नागालैण्ड के जिले
यह सूची नागालैंड के जिलों की है:-
भारतीय क्रिकेट टीम का ऑस्ट्रेलिया दौरा 1999-00
1999 -2000 सीजन में भारतीय राष्ट्रीय क्रिकेट टीम ने ऑस्ट्रेलिया का दौरा किया। उन्होंने तीनों टेस्ट मैचों में से तीनों को हराया। पाकिस्तान और ऑस्ट्रेलिया के खिलाफ कार्लटन और यूनाइटेड सीरीज़ के हिस्से के रूप में उन्होंने 8 एक दिवसीय अंतरराष्ट्रीय मैच खेले।
पाकिस्तान और ऑस्ट्रेलिया ने 2 गेम फाइनल तक पहुंचाया जो ऑस्ट्रेलिया ने जीता था।
लोकप्रिय संस्कृति में ब्लडी मैरी लोकगीत
दोनों लोक और शहरी किंवदंतियों ने  ब्लडी मैरी, भूत, प्रेत या आत्मा के कई चित्रणों के लिए प्रेरणा के रूप में कार्य किया है।  भविष्य को प्रकट करने के लिए  इंद्रजाल; ये विशेष रूप से फिल्मों और टेलीविजन शो में अलौकिक व्यवहार कर रहे हैं.
विशिष्ट सांस्कृतिक संदर्भ
ब्लडी मैरी] के विशिष्ट संदर्भ निम्नलिखित हैं:
ट्राइफिनाइलमिथेन
ट्राइफिनाइलमिथेन एक कार्बनिक यौगिक है।
एनेल ग्रीन पावर
यह 21 देशों में परिचालन परिसंपत्तियों या निर्माणाधीन के साथ सक्रिय है । इसके अलावा कंपनी कि और 5 अन्य देशों में विकास गतिविधियां भी हैं । कुल मिलiके कंपनी 59,4 गीगावॉट की क्षमता का प्रबंधन करती हैं, जिसमें 150,2 टेरावाट आवार  का वार्षिक उत्पादन होता है।
4 नवंबर 2010 और 31 मार्च 2016 के बीच, कंपनी को मिलान स्टॉक एक्सचेंज में सूचीबद्ध किया गया था, जहां स्टॉक एफटीएसई एमआईबी इंडेक्स का हिस्सा था, मैड्रिड स्टॉक एक्सचेंज पर और बार्सिलोना, बिलबाओ और वालेंसिया में क्षेत्रीय स्टॉक एक्सचेंजों पर । 2016 में स्टॉक एक्सचेंज से कंपनी का निकास, एनेल ग्रीन पावर के मूल कंपनी एनेल में गैर-आनुपातिक आंशिक डीमर्जर, के साथ - साथ हुआ।
इतिहास
एनेल ग्रीन पावर की स्थापना 1 दिसंबर 2008 को नवीकरणीय स्रोतों से ऊर्जा के उत्पादन पर ध्यान केंद्रित करने के लिए की गई थी।
अपनी नींव के बाद, एनेल ग्रीन पावर को उत्तरोत्तर इटली में नवीकरणीय ऊर्जा व्यवसाय के साथ सौंपा गया था जो पहले एनेल प्रोडुज़ियोन स्पा और विदेशों में एनेल इन्वेस्टमेंट होल्डिंग (एनेल लैटिन अमेरिका बीवी, एनेल एरेलिस, एंडेसा) से संबंधित थे।
2011-2012
2011 और 2012 के बीच, एनेल ग्रीन पावर पूरे अमेरिका में पवन ऊर्जा के साथ-साथ बढ़ी। ब्राजील में, पवन-संचालित प्रतिष्ठानों की एक लंबी श्रृंखला में से पहला, क्रिस्टल प्लांट का उद्घाटन बाहिया राज्य में किया गया था, पहले 30 मेगावाट के साथ, इसके बाद संयुक्त राज्य अमेरिका के ओक्लाहोमा (150 मेगावाट के साथ रॉकी रिज और कान्सास 200 मेगावाट केनी नदी) की बारी आई। । 2012 में, ग्वाटेमाला में 85 मेगावाट पालो वीजो जलविद्युत शक्ति संयंत्र का उद्घाटन किया गया था
2013-2015
व्यवसाय के विकास के साथ-साथ, 2013 और 2015 के बीच स्थिरता के आधार पर एनेल ग्रीन पावर के भीतर एक नया मॉडल भी स्थापित किया गया: मार्क पोर्टर और मार्क क्रेमर द्वारा 2011 में विकसित "साझा मूल्य बनाना" (सीएसवी), जिसमें संयंत्रों के डिजाइन, निर्माण और प्रबंधन के दौरान,   स्थिरता को सबसे आगे रखने का संकल्प हुआ । प्रत्येक चरण पर, पर्यावरण संरक्षण, संसाधनों के तर्कसंगत उपयोग, काम पर स्वास्थ्य और सुरक्षा को बढ़ावा देने, परिपत्र अर्थव्यवस्था और स्थानीय समुदायों के लिए नए विकास के अवसरों के निर्माण पर विशेष ध्यान देने का निर्णय हुआ ।.
एनेल में डिमर्जर
1 अप्रैल 2016 को, एनेल से एनेल ग्रीन पावर के गैर-आनुपातिक आंशिक डिमर्जर के बाद, कंपनी को मिलान स्टॉक एक्सचेंज और मैड्रिड, बार्सिलोना, बिलबाओ और वालेंसिया स्टॉक एक्सचेंजों से हटा दिया गया और एनेल ग्रीन पावर इंटरनेशनल में पूर्ण हिस्सेदारी के प्रतिनिधित्व वाले स्प्लिट कलेक्शन से सम्मानित किया। एनेल ग्रीन पावर इंटरनेशनल डच कानून के तहत निगमित एक होल्डिंग कंपनी है जो उत्तर, मध्य और दक्षिण अमेरिका, यूरोप, दक्षिण अफ्रीका और भारत में अक्षय ऊर्जा क्षेत्र में काम करने वाली कंपनियों में हिस्सेदारी रखती है, और संपत्ति, देनदारियों, अनुबंधों और कानूनी कृत्यों को भी संभालती है । दूसरी ओर, एनेल ग्रीन पावर उन सभी शेष परिसंपत्तियों को बरकरार रखता है जो डिमर्जर का हिस्सा हैं: इतालवी गतिविधियां और शेष सीमित विदेशी निवेश। नतीजतन, एनेल ग्रीन पावर की शेयर पूंजी एक अरब से घटकर 272 मिलियन यूरो हो गई है। दूसरी ओर, एनेल ने 763 322 151 नए शेयर जारी किए, जिससे शेयर पूंजी पहले 9 403 357 795 यूरो से बढ़कर 10 166 679 946 हो गई । इस प्रक्रिया में, €0.486 की विनिमय दर का उपयोग किया गया था।
2016-वर्तमान
स्थिरता की खोज संयुक्त राष्ट्र महासभा के लिए प्राथमिकता बन जाती है, जिसने 2016 में 17 सतत विकास लक्ष्यों (एसडीजी) को लॉन्च किया था। इन लक्ष्यों को 2030 तक हासिल करना है। स्थिरता की खोज संयुक्त राष्ट्र महासभा के लिए प्राथमिकता बन जाती है, जिसने 2016 में 17 सतत विकास लक्ष्यों (एसडीजी) को लॉन्च किया था। इन लक्ष्यों को 2030 तक हासिल करना है। एनेल ग्रीन पावर, जिसे 2016-2018 में अक्षय ऊर्जा क्षेत्र में विश्व नेतृत्व प्राप्त हुआ, संयुक्त राष्ट्र के एक निमंत्रण का जवाब देते हुए एसडीजी को अपनी औद्योगिक रणनीति में एकीकृत करना चाहता है। इन एसडीजी में शिक्षा की गुणवत्ता (एसडीजी 4), स्वच्छ और सस्ती ऊर्जा (एसडीजी 7), काम की गरिमा और आर्थिक विकास (एसडीजी 8), और जलवायु परिवर्तन के खिलाफ लड़ाई (एसडीजी 13) शामिल हैं। उदाहरण दक्षिण अफ्रीका, इथियोपिया (मेतेहारा 100 मेगावाट), और ऑस्ट्रेलिया (बंगला सौर) और दक्षिण अमेरिका में बिजली संयंत्रों के निर्माण के साथ पैदा हुई परियोजनाएं हैं: पेरू में, वैरा I पवन फार्म के संचालन में प्रवेश और ग्वाटेमाला में रुब सौर संयंत्र की शुरुआत के साथ, जहां मेक्सिको में एल कनाडा हाइड्रोइलेक्ट्रिक प्लांट स्थित है, "सिलिटो लिंडो" ईजीपी को अमिस्ताद में बदल दिया गया था। (1 मेगावाट) मेक्सिको में। , अमिस्टैड द्वितीय (220 मेगावाट) और सैलिट्रिलोस (100 मेगावाट) पवन फार्मों के निर्माण के साथ (103 GW से अधिक नई फोटोवोल्टिक शक्ति को ग्रिड से जोड़ने की अनुमति देता है। । मध्य अमेरिकी देश "बिल्ड, सेल, ऑपरेट" मॉडल के अनुप्रयोग का एक उदाहरण भी है, जो Enel को संयंत्रों के परिचालन प्रबंधन को बनाए रखते हुए ऋण को कम करने और मूल्य उत्पन्न करने की अनुमति देता है।
अगले वर्षों के लिए विकास लक्ष्य मुख्य रूप से परिपक्व बाजारों में केंद्रित हैं जहां एनेल ग्रीन पावर पहले से मौजूद है और कनाडा, ऑस्ट्रेलिया और भारत जैसे अविश्वसनीय नवीकरणीय क्षमता वाले नए प्रमुख बाजारों में है।
उत्पादन गतिविधि
एनेल ग्रीन पावर, 1.200 से अधिक ऑपरेटिंग संयंत्रों के साथ[7], सभी 5 महाद्वीपों (यूरोप, अमेरिका, अफ्रीका, एशिया, ओशिनिया) में मौजूद है। उत्पादन मिश्रण में पनबिजली, भूतापीय, पवन और सौर ऊर्जा शामिल हैं। कुल नवीकरणीय क्षमता 56,3 गीगावॉट तक पहुंच गई है। यह विजन 2030 के अनुसार दशक के अंत तक हासिल किए जाने वाले 145 गीगावॉट के लक्ष्य के एक तिहाई से अधिक है।
मॉडल को लागू करने के लिए, एनेल ग्रीन पावर आर्थिक, सामाजिक, पर्यावरणीय और सांस्कृतिक संदर्भों के विश्लेषण के साथ व्यवसाय विकास चरण शुरू करता है। यह टिकाऊ निर्माण स्थलों पर प्रभाव को कम करने के लिए किया जाता है। हम रोजगार के अवसर पैदा करने और संयंत्र की परिचालन क्षमता बढ़ाने पर ध्यान केंद्रित करके इंजीनियरिंग और निर्माण चरण जारी रखते हैं।
पर्यावरण के क्षेत्र में, 2020 और 2021 के बीच, एनेल ग्रीन पावर ने हरा हाइड्रोजन के विकास के लिए समर्पित कई परियोजनाएँ शुरू कीं। सबसे हाल ही में एनी के साथ समझौता है जो ऊर्जा संक्रमण की दृष्टि से अक्षय स्रोतों से उत्पादित हाइड्रोजन प्रौद्योगिकी में संक्रमण को तेज करने का पक्षधर है। हरा हाइड्रोजन के 2022–2023 तक उत्पन्न होने की उम्मीद है ।
एनेल ग्रीन पावर, कारलेंटिनी, सिसिली में नई हाइड्रोजन लैब भी बनाएगी। यह लैब नई तकनीकों के लिए स्टार्टअप्स और वैश्विक खिलाड़ियों के साथ सहयोग और प्रयोग करेगी। यह पहल नेक्स्टएचवाई परियोजना का हिस्सा है, जो हरित हाइड्रोजन के उत्पादन और भंडारण के लिए नई प्रौद्योगिकियों के औद्योगिक अनुप्रयोगों पर विकास और प्रौद्योगिकी हस्तांतरण में तेजी लाने के लिए एक नवाचार मंच है। इसका उद्देश्य अगले 5 वर्षों में इस क्षेत्र को प्रतिस्पर्धी बनाना है। ।
केंद्रीय
वर्तमान में, 1200 से अधिक संयंत्रों का प्रबंधन सीधे एनेल ग्रीन पावर द्वारा किया जाता है।
प्रौद्योगिकी
भूतापीय स्रोतों से उत्पादन के लिए, इस तकनीक का पहली बार 1904 में टस्कनी के लार्डेरेलो में उपयोग किया गया था।  लार्डेरेलो संयंत्र 7762 भूतापीय बिजली संयंत्रों के माध्यम से इस क्षेत्र में लगभग 36 मेगावाट की कुल क्षमता के साथ काम करता है। ।
एनेल ग्रीन पावर ने पहले हाइब्रिड अक्षय ऊर्जा संयंत्र का निर्माण किया जो सौर फोटोवोल्टिक और सौर तापीय के साथ भूतापीय ऊर्जा की निरंतर उत्पादन क्षमता को जोड़ती है,  । यह ऊर्जा उत्पादन की लागत में 5% की कमी सुनिश्चित करता है।  अपनी तरह का पहला, स्टिलवॉटर हाइब्रिड पावर प्लांट, फॉलन, नेवादा (यूएसए) में स्थित है और इसे यूएस रिकवरी एक्ट के तहत 40 मिलियन डॉलर की कर राहत मिली है।
थर्मोडायनामिक सौर और सीएसपी (केंद्रित सौर ऊर्जा) प्रौद्योगिकी के संबंध में, कंपनी ईएनईए के साथ मिलकर अनुसंधान और विकास में योगदान देती है। 2010 में, नोबेल पुरस्कार विजेता कार्लो रूबिया ने प्रिलो गार्गालो (सिराक्यूज़, सिसिली) में 5 मेगावाट के आर्किमिडीज़ थर्मोडायनामिक सौर ऊर्जा संयंत्र का निर्माण किया, जिसमें परवलयिक दर्पण पिघले हुए लवण के तरल पदार्थ पर सूर्य के प्रतिबिंब को दर्शाते हैं। किरणें 500 डिग्री से अधिक के तापमान तक पहुँचती हैं और कई घंटों तक गर्मी को संरक्षित करने में सक्षम होती हैं। यह पानी को भाप में परिवर्तित करता है और बिजली पैदा करने के लिए पारंपरिक भाप टर्बाइनों को सक्रिय करता है। लक्ष्य इस प्रकार के बिजली संयंत्रों की दक्षता में वृद्धि करना है ताकि उन्हें अन्य स्रोतों के साथ प्रतिस्पर्धी बनाया जा सके।
2011 में, शार्प और एसटीएमइक्रोइलेक्ट्रॉनिक्स के साथ एक संयुक्त उद्यम के माध्यम से कैटेनिया में एक पतली फिल्म फोटोवोल्टिक पैनल फैक्ट्री का उद्घाटन किया गया था। 2015 में 3SUN, "Fabrica del Sol" Enel ग्रीन पावर के पूर्ण नियंत्रण में आ गया। "थिन फिल्म" पैनल का निर्माण अक्टूबर 2017 में समाप्त हो गया। वहां से एचजेटी डबल साइडेड पैनल की प्राप्ति शुरू हुई।
पवन क्षेत्र में, पवन टरबाइन का पहला मॉडल 1989 में सार्डिनिया में इस्तेमाल किया गया था। 2002 में, इटली में पहला पवन फार्म बनाया गया था।
पिछले 10 वर्षों में, पवन प्रौद्योगिकी की घटती लागत ने इसे पारंपरिक स्रोतों के साथ प्रतिस्पर्धी बना दिया है और दुनिया भर में घातीय वृद्धि का पक्ष लिया है।
यूरोप
एनेल ग्रीन पावर के 1200 संयंत्रों में से आधे से अधिक उत्पादन मिश्रण के साथ इटली में स्थित हैं जिसमें भूतापीय ऊर्जा, जल विद्युत, पवन ऊर्जा और सौर ऊर्जा शामिल हैं।
एनेल ग्रीन पावर ग्रीस में लगभग 60 संयंत्रों के साथ मौजूद है। काफायरस पवन फार्म, जिसमें 7 विंड फ़ार्म शामिल हैं और 2019, के अंत में ग्रिड से जुड़े हुए हैं, देश के ऊर्जा संक्रमण में एक मील का पत्थर का प्रतिनिधित्व करता है।
रोमानिया में, एनेल ग्रीन पावर 12 संयंत्रों और हवा और फोटोवोल्टिक तकनीक के मिश्रण के साथ मौजूद है ।
एनेल ग्रीन पावर स्पेन में लगभग 300 संयंत्रों (हाइड्रो, विंड और सोलर) के साथ मौजूद है। यह उपस्थिति Enel और Endesa की अक्षय ऊर्जा गतिविधियों के एकीकरण के साथ-साथ नए ग्रिड से जुड़े संयंत्रों के निर्माण और कमीशनिंग का परिणाम है। इस तरह के नवाचार के उदाहरण तोताना सोलर पार्क और सिएरा कोस्टेरा पवन फार्म हैं।
उत्तर अमेरिका
एनेल ग्रीन पावर उत्तरी अमेरिका में संयुक्त राज्य अमेरिका (सौर, पवन और भूतापीय) और कनाडा (हवा) में संचालित और निर्माणाधीन संयंत्रों के साथ मौजूद है।
लैटिन अमेरिका
लैटिन अमेरिका में, एनेल ग्रीन पावर के माध्यम से, एनेल 2015 में फोटोवोल्टिक क्षेत्र में बिजली का दूसरा सबसे बड़ा उत्पादक था। एनेल ग्रीन पावर क्षेत्र के 9 देशों में लताम में संचालित होता है: मेक्सिको, पनामा, ग्वाटेमाला, कोस्टा रिका, अर्जेंटीना, ब्राजील, चिली, कोलंबिया और पेरू, और सभी मुख्य नवीकरणीय पीढ़ी प्रौद्योगिकियों के साथ मौजूद है: पवन, सौर, पनबिजली और भूतापीय। हाल के वर्षों में इस क्षेत्र में वृद्धि बहुत महत्वपूर्ण रही है, जिसमें कंपनी ने ऊर्जा संक्रमण के मार्ग में एक महत्वपूर्ण भूमिका निभाई है: नवीकरणीय ऊर्जा संयंत्रों के विकास और रखरखाव के अलावा, वे ऊर्जा उत्पादन के लिए अभिनव परियोजनाओं को विकसित करते हैं । हमेशा स्थिरता और जैव विविधता की सुरक्षा के लिए चौकस रहते हैं ।
अफ्रीका
एनेल ग्रीन पावर अफ्रीका में दक्षिण अफ्रीका (सौर, पवन), मोरक्को (पवन) और ज़ाम्बिया (सौर) में संचालित और निर्माणाधीन संयंत्रों के साथ मौजूद है।
एशिया/ भारत
2015 में, एनेल ग्रीन पावर ने 30 मिलियन यूरो के इक्विटी निवेश के द्वारा नवीकरणीय ऊर्जा क्षेत्र में लगी एक भारतीय कंपनी बीएलपी एनर्जी में बहुमत हिस्सेदारी का अधिग्रहण किया। यहां, यह पवन और सौर स्रोतों से बिजली का उत्पादन करता है।. वर्तमान में, एनेल ग्रीन पावर ने भारतीय सहायक कंपनी में 100% हिस्सेदारी हासिल कर ली है।
भारत में, एनेल ग्रीन पावर के गुड़गांव और बैंगलोर में कार्यालय हैं, जहाँ लगभग 150 लोग काम करते हैं। भारत में अक्षय ऊर्जा क्षेत्र में विकास के महत्वपूर्ण अवसरों का लाभ उठाने के लिए दोनों कार्यालयों में उच्च प्रदर्शन वाली बहु-अनुशासन टीमों का गठन किया गया है। कंपनी वर्तमान में 340 मेगावाट की कुल स्थापित क्षमता के साथ तीन पवन ऊर्जा संयंत्र संचालित करती है।
इसके अतिरिक्त, सरकारी कंपनी सोलर एनर्जी कॉरपोरेशन ऑफ इंडिया ("एसईसीआई") द्वारा शुरू की गई नवीकरणीय ऊर्जा के लिए राष्ट्रीय निविदाओं के तहत, कंपनी को निम्नलिखित निविदाएं प्रदान की गईं:
ओशिआनिया
ईजीपी ऑस्ट्रेलिया में 3 सोलर प्लांट के साथ मौजूद है।
बिजली की खरीद के लिए समझौता
एनेल ग्रीन पावर के मुख्य व्यवसाय में वाणिज्यिक और औद्योगिक ग्राहकों को अपने संयंत्रों द्वारा उत्पन्न नवीकरणीय ऊर्जा की बिक्री शामिल है। दुनिया भर की कंपनियों के साथ दीर्घकालिक साझेदारी बनाने के लिए, एनेल ग्रीन पावर बिजली खरीद समझौतों (एएईई) का उपयोग करता है   : दीर्घकालिक ऊर्जा आपूर्ति समझौते जिसके माध्यम से ईजीपी प्रतिस्पर्धी लागत पर प्रत्येक कंपनी के लिए दर्जी परियोजनाएं विकसित करता है। प्रत्येक अनुबंध को ग्राहक के साथ इस तरह से रेखांकित किया जाता है कि उसकी आवश्यकताओं को पूरा किया जा सके और साथ ही साथ वर्तमान कानून का पालन किया जा सके। एएईई के माध्यम से, एनेल ग्रीन पावर फेसबुक, कोहलर, गूगल, टी-मोबाइल और एडोब जैसी बड़ी कंपनियों के लिए विशिष्ट समाधान बनाने में सक्षम रहा है जिन्होंने वाणिज्यिक और मूल्य निर्माण के मामले में स्थिरता को एक महत्वपूर्ण चालक बना दिया है।
अकबरपुर दामोदर गाँव, कायमगंज (फर्रुखाबाद)
अकबरपुर दामोदर कायमगंज, फर्रुखाबाद, उत्तर प्रदेश स्थित एक गाँव है।
पम्पास
पम्पास घास के मैदान शीतोषणकटिबंधीय घास के मैदान है। यहाँ की मुख्य आर्थिक क्रिया मांस की प्राप्ति के लिए पशुपालन है। यहाँ के पासुपालकों को गवाचो कहा जाता है।यहाँ के मांस प्रसंस्करण उधोग को फ्रिगोरिफोकस कहते हैं।
मासी -सावली-१, थलीसैंण तहसील
मासी -सावली-१, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
ट्राइफिनाइलमिथेनॉल
ट्राइफिनाइलमिथेनॉल एक कार्बनिक यौगिक है।
ब्लैक पैंथर (फ़िल्म)
ब्लैक पैंथर (Black Panther) २०१८ की एक अमेरिकी सुपरहीरो फ़िल्म है, जो मार्वल कॉमिक्स के इसी नाम के एक चरित्र पर आधारित है। मार्वल स्टूडियो द्वारा निर्मित तथा वाल्ट डिज्नी स्टूडियो मोशन पिक्चर्स द्वारा वितरित ब्लैक पैंथर मार्वल सिनेमेटिक यूनिवर्स (एमसीयू) की १८वीं फिल्म है। फिल्म के निर्देशक रियान कूगलर हैं, जिन्होंने जो रोबर्ट कोल के साथ मिलकर फिल्म की पटकथा भी लिखी है। चाडविक बोसमैन फिल्म में टी'चाल्ला की भूमिका में हैं। उनके अतिरिक्त फिल्म में माइकल बी जॉर्डन, ल्यूपिटा न्योन्ग, दानई गुरिरा, मार्टिन फ्रीमन, डैनियल कालुया, लेटीटिया राइट, विंस्टन ड्यूक, एंजेला बेस्सेट, वन व्हाइटेकर, और एंडी सर्किस भी सहायक भूमिकाओं में हैं। ब्लैक पैंथर में टी चाल्ला सिविल वॉर की घटनाओं के बाद वकाण्डा के राजा के रूप में घर लौटते हैं, जहाँ वह एक पुराने विरोधी द्वारा अपनी संप्रभुता को खतरे में पाते हैं।
वेस्ली स्नाइप्स ने १९९२ में ब्लैक पैंथर फिल्म पर काम करने में रुचि व्यक्त की, लेकिन यह परियोजना सफल नहीं हुई। सितंबर २००५ में, मार्वल स्टूडियोज ने ब्लैक पैंथर फिल्म की घोषणा की, जो उनकी आगामी १० फिल्मों की सीरीज में से एक थी, और पैरामाउंट पिक्चर्स द्वारा वितरित की जानी थी। मार्क बेली को जनवरी २०११ में फिल्म की स्क्रिप्ट लिखने का काम दिया गया था। अक्टूबर २०१४ में ब्लैक पैंथर फिल्म की आधिकारिक घोषणा की गई, और चैडविक बोसमैन ने कैप्टन अमेरिका: सिविल वॉर (२०१६) में इस चरित्र के रूप में अपना पहला प्रदर्शन दिया। २०१६ तक कोल और कूगलर शामिल हुए; अतिरिक्त कलाकार मई में, और ब्लैक पैंथर मुख्य रूप से अश्वेत कलाकारों वाली पहली मार्वल फिल्म बनी। प्रिंसिपल फोटोग्राफी जनवरी से अप्रैल २०१७ तक, अटलांटा महानगर क्षेत्र में ईयूई/स्क्रीन जेम्स स्टूडियो, और बुसान, दक्षिण कोरिया में हुई।